Subject: Estlink 3 Rehemäe–Aulepa maismaaosa REP LS ja KSH programm – ettepanek
From: Sander Lõuk <[email-masked]>
To: "info - MKM" <[email-masked]>, "Alan Rood - MKM" <[email-masked]>
Cc: "Peeter Raudsik" <[email-masked]>
Date: Tue, 31 Mar 2026 10:57:40 +0300

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lp Alan Rood

Juhime tähelepanu, et Estlink 3 maismaatrassi kavandamisel tuleb arvestada
Lääne-Nigula vallas menetluses oleva tuulepargi eriplaneeringu (KOVEP)
lahendustega ning vältida täiendavate piirangute seadmist tuuleenergia
arendamisele. KOVEP I etapp (eelvaliku etapp) on 2023. aasta sügisel
vallavolikogu poolt vastuvõetud, millega on määratud tuulepargi
eelvalikuala. Seega on tuulepargi arendamise ruumiline lähtekoht juba
kujunenud.

Riigi eriplaneeringu (REP) asukoha eelvaliku lähteseisukohtade ja mõjude
hindamise programmis on märgitud, et tuulepargi aladel ei ole trassi
läbimine välistatud, kuid liin peab paiknema tuulikust vähemalt 1,5
tuuliku kõrguse kaugusel. KOVEP kohaselt on tuulikute maksimaalne
tipukõrgus kuni 270 m, seega tuleb arvestada ca 405 m puhvervööndiga.

Käimas on KOVEP II etapp, mille raames koostatakse tuulepargi detailne
lahendus. Kuigi lõplik asendiplaan ei ole veel paigas, on nii Sunly kui ka
Enefit esitanud planeeringumenetlusse oma ettepanekud. REP-is käsitletavad
trassialternatiivid Risti-Jalukse nr 1 ja Risti-Jalukse nr 2 mõjutavad
oluliselt tuulepargi kavandamist (vt Joonis 1) ning toovad kaasa
täiendavaid piiranguid. Mõju tuulikute paiknemisele (sh nende
välistamisele) on järgmine:

*	Risti-Jalukse nr 1 (lõunapoolne alternatiiv):

*	Sunly tuulepargi asendiplaani ettepaneku järgi jääb 405 m
puhvrisse 7 tuulikut (3 Sunly, 4 Enefit);
*	Enefiti ettepaneku järgi jääb puhvrisse 6 tuulikut (1 Sunly, 5
Enefit);

*	Risti-Jalukse nr 2 (põhjapoolne alternatiiv):

*	Sunly ettepaneku järgi jääb puhvrisse 3 tuulikut (2 Sunly, 1
Enefit);
*	Enefiti ettepaneku järgi jääb puhvrisse 2 tuulikut (mõlemad
Enefit)

Joonis 1.

Lisaks tuleb tuulepargi kavandamisel arvestada olemasolevate
looduskaitseliste piirangutega, mis välistavad tuuleenergia arendamise
valdaval osal eelvalikualast. Sellest tulenevalt on oluline, et Estlink 3
trassikoridor koos puhvervööndiga ei seaks täiendavaid piiranguid
tuulepargi eelvalikualale.

Lähtuvalt eeltoodust teeme ettepaneku täpsustada trassialternatiive
järgmiselt:

*	Nihutada Risti-Jalukse trassialternatiive selliselt, et need ei
seaks täiendavaid piiranguid elektrituulikute rajamiseks sobilikule osale
KOVEP eelvalikualast. Meie ettepanek trassikoridori paiknemise osas on
esitatud joonisel 2 (punane punktiirjoon) ning tagab vähemalt 405 m
kauguse katastriüksustele 77601:003:0157 ja 77601:003:0231 kavandatud
tuulikupositsioonidest;
*	Alternatiivselt teeme ettepaneku eelistada tuulepargist lõunasse
kavandatud trassikoridore, mis on kooskõlas ka andmekeskuse arenduse osas
30.03.2026 esitatud ettepanekutega.

Joonis 2.

Parimate soovidega

SANDER LÕUK

Projektijuht | Eesti

+372 5197 2700
 <mailto:[email-masked]> [email-masked]

 <http://www.sunly.ee/> sunly.ee